Eesti otsib superstaari (kolmas hooaeg)

Telesarja "Eesti otsib superstaari" kolmas hooaeg algas sügisel 2009. Saadet tootis RUUT ja kandis üle TV3. Võistluse võitis Ott Lepland.

2008. aasta sügisel teatas TV3, et "Eesti otsib superstaari" kolmas hooaeg lükatakse teadmata ajaks edasi. Selle sarja vahetas välja uus sari "Eesti otsib lemmiklaulu". Juunis 2009 teatas TV3, et projekti "Eesti otsib superstaari" jätkatakse sügisel 2009.

Juulis 2009 teatas Eesti Rahvusringhääling (ERR), et Heidy Purgale ei ole antud luba osaleda konkurentide projektis, sest ERR soovib peatoimetajaid hoida oma programmidega tegevuses. Purga, kes on olnud kahe esimese hooaja kohtunik, on Raadio 2 peatoimetaja. Purga asemel sai kohtunikuks laulja Maarja-Liis Ilus.

11. juulil 2009 tutvustati uusi õhtujuhte: lauljat ja kitarristi Tanel Padarit ning laulja Ithaka Maria Rahulat. Uuendusena avardati vanusepiire: osalemisõigus on kõigil 16–35-aastastel.

Eelvoorud
Uue hooaja eelvoorud toimusid 19. augustil Pärnu klubis SunSet, 26. augustil Rakvere Teatris, 29. ja 30. augustil Tartu moe- ja vabaajakeskuses Tasku ning 22. ja 23. augustil Tallinnas Rotermanni kvartalis. Kohtunik Mihkel Raud ütles Publik.ee-le antud intervjuus, et erinevalt eelmistest aastatest, mil teatrivooru pääses edasi 100–120 noort, pääses seekord sinna 60–80 inimest.

Teatrivoor
Saate teatrivoor toimus 7.–8. septembrini Tallinnas Vene Teatris. Esimesel päeval laulsid kõik lauljad gruppides üksi a cappella. Selle põhjal selgitati välja esimesed lahkujad. Allesjäänud lauljad said valida etteantud lugude vahel ja selle põhjal jagati nad triodesse. Õhtuks jaotati osalejad kolme tuppa: "Jah"-tuba, "Ei"-tuba ja "Võib-olla"-tuba. "Jah"- ja "Võib-olla"-tubadesse saadetud jätkasid järgmisel päeval võistlust. "Ei"-toas olnud osalejad saadeti koju. Ööl vastu 8. septembrit tuli osalejatel selgeks õppida uus laul, mille nad pidid üksi fonogrammi taustal järgmisel hommikul esitama. Kohtunikud pidid valima stuudiovoorudesse 12 poissi ja 12 tüdrukut. Kuid tüdrukute vahel olnud tiheda konkurentsi tõttu valiti stuudiovooru 13 tütarlast.

Stuudiovoorud
Stuudiovooru pääses 25 noort lauljat: 13 tütarlast ja 12 noormeest. Stuudiovoorud toimusid kahel nädalal, millest üks oli tütarlaste nädal ja teine noormeeste nädal. Nädala I voorus laulsid kõik osalejad, kellest ühe saatsid kohtunikud otse finaali. Ülejäänud osalejatest saadeti telefonihääletuse tulemuse põhjal II vooru kaheksa lauljat. Teises voorus otsustasid televaatajad, millised neli liituvad teiste finalistidega.

Stuudiovoorud toimusid TV3 stuudios.

Finaalid

Top 10: Popmuusika megahitid
Saatesarja esimene finaal toimus 25. oktoobril 2009 Eesti Televisiooni 4. stuudios. Saates laulsid kõik 10 finalisti popmuusika megahitte.
Marten Kuningas – "Song 2" (Blur)
Getter Jaani – "Iseendale"(Ines)
Birgit Varjun – "Crying" (Aerosmith)
Andrei Ozdoba – "Elevation" (U2)
Ott Lepland – "Everybody Hurts" (R.E.M.)
Kene Vernik – "Wicked Game" (Chris Isaak)
Jaanus Saago – "Black Hole Sun" (Soundgarden)
Anne Arrak – "With Or Without You" (U2)
Eliisa Kõiv – "They Don’t Really Care About Us" (Michael Jackson)
Anis Arumets – "Can’t Take My Eyes Off You" (Frankie Valli)

Viimased kolm: Getter Jaani, Jaanus Saago, Anne Arrak Viimased kaks: Getter Jaani, Anne Arrak Välja hääletatud: –* 

* Otseülekandes teatati väljahääletatuks Anne Arrak. Kuid telefonihääletuse ajal ei saanud tehnilistel põhjustel EMT kliendid helistada. Seetõttu kutsuti Anne saatesse tagasi ja ta astus üles ka järgmises finaalsaates..

Top 10: Eesti lemmiklaulud
Saatesarja teine finaal toimus 1. novembril 2009 ETV 4. stuudios. Saates laulsid 10 finalisti, kellest välja saadeti kaks.

Andrei Ozdoba – "Aeg ei peatu" (Apelsin)
Anne Arrak – "Rahu" (Ruja)
Ott Lepland – "Eestlane olen ja eestlaseks jään" (Ivo Linna)
Anis Arumets – "Juulikuu lumi" (Terminaator)
Getter Jaani – "Laul Põhjamaast" (Ülo Vinter)
Marten Kuningas – "Mägede hääl" (Kare Kauks & Mahavok)
Jaanus Saago – "Valgus" (Gunnar Graps)
Eliisa Kõiv – "Depressiivsed Eesti väikelinnad" (HU?)
Birgit Varjun – "Eesti muld ja Eesti süda" (Ruja)
Kene Vernik – "Massikommunikatsioon" (Turist)

Viimased kolm: Anis Arumets, Eliisa Kõiv, Andrei Ozdoba Välja hääletatud: Eliisa Kõiv, Andrei Ozdoba Top 8: Laulud sünniaastast
Kolmanda finaali otseülekanne toimus 8. novembril 2009 ETV 4. stuudios. Saates osalesid allesjäänud 8 finalisti, kes kõik esitasid laulu, mis pärineb nende sünniaastast. Saatest langes välja üks finalist, kes kogus telefonihääletusel kõige vähem hääli.

Birgit Varjun – "Who Wants To Live Forever" (Queen)
Marten Kuningas – "Take On Me" (A-Ha)
Getter Jaani – "See maailm uus" (Disney muusikalist "Aladdin")
Anis Arumets – "Smells Like Teen Spirit" (Nirvana)
Jaanus Saago – "Blaze of Glory" (Jon Bon Jovi)
Kene Vernik – "Money For Nothing" (Dire Straits & Sting)
Ott Lepland – "Dude (Looks Like A Lady)" (Aerosmith)
Anne Arrak – "First Time" (Robin Beck)Viimased kolm: Jaanus Saago, Anis Arumets, Kene Vernik Viimased kaks: Kene Vernik, Jaanus Saago Välja hääletatud: Kene Vernik Top 7: Armastuslaulud
Saatesarja neljas finaal toimus 15. novembril 2009 ETV 4. stuudios. Saates laulsid seitse finalisti, kellest telefonihääletuse tulemusena lahkus saatest Anne Arrak.

Getter Jaani – "I'm a Believer" (The Monkees)
Jaanus Saago – "Nothing Else Matters" (Metallica)
Birgit Varjun – "Bitch" (Meredith Brooks)
Marten Kuningas – "Valged roosid" (Tarmo Pihlap)
Ott Lepland – "You Can Leave Your Hat On" (Randy Newman)
Anne Arrak – "Still Loving You" (Scorpions)
Anis Arumets – "Starlight" (Muse)Viimased kolm: Jaanus Saago, Anne Arrak, Marten Kuningas 'Viimased kaks: Marten Kuningas, Anne Arrak Välja hääletatud: Anne Arrak Top 6: Akustiline voor – laulud, mis iseloomustavad lauljat ennast
Saatesarja viies finaal toimus 22. novembril 2009 ETV 4. stuudios. Lauljad pidid laulma akustilise loo, mis iseloomustaks lauljat ennast. Neil oli ka antud võimalus end ise mõnel pillil saata. Telefonihääletuse tulemusel oli saatest sunnitud lahkuma Anis Arumets.

Jaanus Saago – "Teisel pool vett" (Urmas Alender)
Birgit Varjun – "Dear Mr. President" (P!nk)
Ott Lepland – "Hüvasti, kollane koer" (Urmas Alender)
Getter Jaani – "The Climb" (Miley Cyrus)
Anis Arumets – "The Kill" (30 Seconds to Mars)
Marten Kuningas – "Space Oddity" (David Bowie)Viimased kaks: Getter Jaani, Anis ArumetsVälja hääletatud: Anis Arumets Top 5: Kantri- ja tantsumuusika
Saatesarja kuues finaal toimus 29. novembril 2009 ETV 4. stuudios. Osalejad laulsid tantsuloo ja kantrilaulu. Telefonihääletuse tulemuste põhjal oli saatest sunnitud lahkuma Jaanus Saago.

Getter Jaani – "Ice Cream Freeze (Let’s Chill)" (Miley Cyrus)
Ott Lepland – "Angel" (Sarah McLachlan)
Jaanus Saago – "The First Cut Is The Deepest" (Cat Stevens)
Marten Kuningas – "Love Will Tear Us Apart" (Joy Division)
Birgit Varjun – "Blue" (LeAnn Rimes)
 Getter Jaani – "Stop it (I Like It)" (Rick Guard)
 Ott Lepland – "What's My Name?" (Snoop Dogg)
 Jaanus Saago – "Celebration" (Kool & The Gang)
 Marten Kuningas – "Let's Dance" (David Bowie)
 Birgit Varjun – "I Kissed A Girl" (Katy Perry) Viimased kaks: Birgit Varjun, Jaanus SaagoVälja hääletatud: Jaanus Saago Top 4: Ivo Linna laul ja 2009. aasta hitid
Saatesarja seitsmes finaal toimus 6. detsembril 2009 ETV 4. stuudios. Saates esitati üks Ivo Linna laul ja 2009. aasta hitt. Telefonihääletuses kõige vähem poolthääli saanud Getter Jaani langes konkurentsist välja.

Marten Kuningas – "Luiged läinud, lumi maas"
Birgit Varjun – "Sülitan vaid alla tuult"
Getter Jaani – "Taas punab päiksekiirtes pihlapuu"
Ott Lepland – "Kohtumistund"
 Marten Kuningas – "Moonduja" (Birgit Õigemeel)
 Birgit Varjun – "Sober" (P!nk)
 Getter Jaani – "Happy" (Leona Lewis)
 Ott Lepland – "Light On" (David Cook) Viimased kaks: Birgit Varjun, Getter JaaniVälja hääletatud: Getter Jaani 

Top 3: Lugu ema-isa nooruspõlvest ja duett
Saatesarja kaheksas finaal toimus 13. detsembril 2009 ETV 4. stuudios. Allesjäänud kolm osalejat laulsid ühe loo oma ema või isa nooruspõlvest ja dueti tuntud eesti lauljaga. Saates laulsid koos finalistidega Sandra Nurmsalu, Vaiko Eplik ja Erik Meremaa. Telefonihääletuse tulemuste põhjal langes saatest välja Marten Kuningas. Sellega selgusid ka superfinalistid – Ott Lepland ja Birgit Varjun.
 
Ott Lepland – "One Vision" (Queen)
Marten Kuningas – "Naer" (Virmalised)
Birgit Varjun – "Still Got The Blues" (Gary Moore)
 Ott Lepland ja Sandra Nurmsalu – "Rändajad" (Urban Symphony)
 Marten Kuningas ja Vaiko Eplik – "Blackbird" (The Beatles)
 Birgit Varjun ja Erik Meremaa – "Hero" (Nickelback) Välja hääletatud: Marten Kuningas Superfinaal: Jõululaul / laulja lemmik / võitja laul
Saatesarja "Eesti otsib superstaari" kolmanda hooaja superfinaal toimus 20. detsembril 2009 Linnahallis, Tallinnas. Superfinalistid esitasid dueti; ühe jõululaulu; varem esitatud loo, mida peavad parimaks, ja võitjalaulu. Saates astusid üles külalisesinejatena saatejuhid Tanel Padar ja Ithaka Maria, eelmise kahe hooaja võitjad Birgit Õigemeel ja Jana Kask. "Eesti otsib superstaari" kolmanda hooaja võitjaks valisid televaatajad telefonihääletusega Ott Leplandi.

Ott Lepland – "The Little Drummer Boy"
Birgit Varjun – "Amazing Grace"
 Ott Lepland – "Kohtumistund" (Ivo Linna)
 Birgit Varjun – "Blue" (LeAnn Rimes)
 Ott Lepland – "I Will Talk, Hollywood Will Listen" (Robbie Williams)
 Birgit Varjun – "You Shook Me All Night Long" (AC/DC) Võitja: Ott Lepland Teine koht: Birgit Varjun'Statistika

Pärast saadet
Pärast saate võitmist hakkas Ott Lepland kohe tööle auhinnaga kaasnenud albumi kallal. Albumit produtseeris ansambel The Sun ja aprillis 2010 anti välja Ott Leplandi omanimeline album "Ott Lepland". Juba vähem kui kaks nädalat pärast saatesarja lõppu, detsembris 2009 ilmus Oti albumilt esimene singel "Otsides ma pean su jälle leidma", mille viisi autor on Lepland ise ja sõnad on kirjutanud Aapo Ilves. Veebruaris 2010 andis Ott välja teise singli "Süte peal sulanud jää", mis on kaver Antti Tuisku loost "Valovuodet". Laulu meloodia autorid on Jussi Nikula ja Caleb, eestikeelsed sõnad Aapo Ilves. 9. aprillil 2010 andis Ott välja kolmanda singli "Läbi öise Tallinna", mille viisi ja sõnade autor on Hendrik Sal-Saller. Oma singlitega on Ott astunud üles mitmes telesaates, nende hulgas "Raadio 2 Aastahitt 2009", "A. Le Coq Live – Eesti muusikaauhinnad", "Laulud tähtedega".

Lepland alustas ka näitlejakarjääri. Otile koos Kristjan Kasearuga anti peaosa Eesti Nuku- ja Noorsooteatris etendunud maailmakuulsas muusikalis "Keskkoolimuusikal" ("High School Musical").

Oma debüütalbumi on välja andnud ka saatesarjas neljandaks tulnud Getter Jaani. Getter Jaani hakkas koostööd tegema Sven Lõhmusega, kelle plaadifirmas Moonwalk Studio anti välja ka debüütsingel "Parim päev". Jaanuaris 2010 ilmunud singli näol on tegemist uue töötlusega Mahavoki laulust "On läinud aastad". 9. juuni 2010 ilmus Getterilt "Parim päev" nime kandev debüütalbum. Tegemist on EP-ga (extended play'') ehk lühialbumiga, sest see koosneb vaid kaheksast laulust. Mõni päev enne albumi ametliku väljaandmist ilmus ka Getteri teine singel "Grammofon".

Sarnaselt Leplandiga sai rolli "Keskkoolimuusikalis" ka Getter Jaani. Getter mängib muusikalis ülbe ja pahatahtliku olemisega Sharpayd. Lisaks sai Getter Jaani peaosa ka Kaari Sillamaa Kaunite Kunstide Kooli muusikal-filmis "Tuhkatriinu", mille võtted toimusid 2010. aasta suvel.

"Eesti otsib superstaari" kolmandal hooajal teiseks tulnud Birgit Varjun osales kevadel 2010 TV3 saatesarjas "Laulud tähtedega". Varjuni paariliseks saates oli poliitik ja Riigikogu liige Sven Sester. Võidu korral oleks võistluspaar toetanud 300 000 Eesti krooniga hooldusvanemate koolitust programmi "Igale lapsele kodu" kaudu. Sven ja Birgit langesid välja võistluses 5. finaalsaates ja jäid sellega 5. kohale.

Birgit Varjun on välja andnud ka kaks singlit. Esimene valmis koostöös "Eesti otsib superstaari" esimese hooaja võitja Birgit Õigemeelega. Laul kannab pealkirja "Sinuga end elusana tunda võin". Teise singli andis Varjun välja koos ansambliga Terminaator. Lugu kannab pealkirja "Maailma valitsejad".

Saatesarjas kolmandaks tulnud Marten Kuningas osales koos ansambliga Mahavok Eesti Televisiooni korraldatud lauluvõistlusel "Eesti laul 2010", kus valiti Eesti esindaja 2010. aasta Eurovisiooni lauluvõistlusele. Lauluga "Oota mind veel" saavutati lauluvõistlusel 5. koht. Kuningas on pärast saadet avalikkuse ees esinenud Elisa Eesti internetiteenuste reklaaminäona.

Lauluvõistlusel "Eesti laul 2010" osales saatesarja finalist Kene Vernik koos oma ansambliga Mimicry. Laul "New" jäi finaalis 8. kohale. Augustis 2010 andis Kene välja sooloartistina singli "Päevast päeva", millele filmiti ka muusikavideo.

Saatesarja stuudiovoorude noormeeste esimeses voorus välja langenud Robin Juhkental osales lauluvõistlusel "Eesti laul 2010" oma ansambliga Malcolm Lincoln. Lauluvõistluse tarbeks moodustati taustaansambel ManPower 4, mille neljast liikmest kolm osalesid "Eesti otsib superstaari" 3. hooaja saatesarjas. Finalistid Jaanus Saago ja Andrei Ozdoba ning stuudiovoorus välja langenud Mick Pedaja. Laul "Siren" võitis lauluvõistluse ja sõitis Oslosse Eurovisiooni lauluvõistlusele, kus esimeses poolfinaalis tuli leppida 14. kohaga.

Finaalides 7. kohale jäänud Anne Arrak on andnud pärast saatesarja lõppu välja debüütsingli nii eesti keeles kui ka inglise keeles. Veebruaris ilmunud singli eestikeelne pealkiri on "Tuulte hääl", inglise keeles "I'm Here".

Viited

Välislingid

Saate ametlik lehekülg TV3 veebis